Vo 1481 bis 1511, oiso 30 Joar long, hom si de Soizburga söwa eanan Stodrod und eanan Buagamasta wöin kinna. Des hod eana da Koasa Fritz III. in an großn Rodsbriaf erlaubt. Owa im Erzbischof Leonhard vo Keitschoch hod des nia taugt, dass de Stodinga mochn, woss woin, und desweng hod a oafoch in Buagamasta und in Stodrod gfonga gnumma, wiar as zu an Bankett eiglodn ghobt hod, und eana de Rechte vo da Stod wieda weggnumma.